ร้านสีฟ้า ร้านเก่าแก่ดั้งเดิมจากย่านราชวงศ์ มาสู่หลายสาขาในปัจจุบัน ... กับสโลแกนที่หลายคนอาจจะพอจำกันได้บ้าง "คิดถึงสีฟ้า เวลาหิว" 

ตอนนี้หวังพึ่งยามหิวไม่ได้จริงๆ ด้วยรสชาติที่เปลี่ยนไปมากกกกกกถึงมากที่สุด ความอร่อยที่เคยคุ้น ตอนนี้ไม่เหลือความคุ้นเคยกับเราอีกแล้ว ด้วยยุคสมัยที่เปลี่ยนไป การปรุงอาจจะเปลี่ยนตาม แต่ส่วนตัวเรายังชอบรสชาติแบบเก่าๆที่เคยเป็นมากกว่า ตอนนี้อธิบายไม่ถูกว่าจืดไป เค็มไป หวานไป หรืออะไรอย่างไร แต่ส่วนตัวคือไม่ถูกปากแล้ว (เทียบกับหลายๆสาขาของร้านที่ได้ไปมาด้วย) 

แถมการบริการของสาขาสยามรอบนี้ เรียกว่าสร้างอารมณ์หงุดหงิดตั้งแต่เดินเข้าร้านเลย ... เพราะด้วยความที่รู้ว่าเราไปหลายคน (ประมาณ 13 คน) พี่ชายเลยได้โทรจองไว้กับทางร้านตั้งแต่ช่วงเที่ยง แต่พอไปถึงกลับไม่มีรายชื่อจองเลย สักพักถึงยอมรับว่ามี แต่ลืมลงเล่มจองและไม่ได้จัดโต๊ะไว้ให้ ต้องเสียเวลารอจัดโต๊ะบริเวณชั้น 2 ของร้าน แอร์ก็เพิ่งเปิดตอนเริ่มจัด เรียกว่าชั้น 2 ที่ผ่านแดดมาทั้งวันแล้วอบมาก ยังดีที่สั่งอาหารแล้วได้เร็ว ไม่งั้นคงต้องหงุดหงิดอีกแน่ๆ 

อันนี้เป็นความคิดเห็นส่วนตัวนะคะ ที่ไม่โอกับร้านเก่าแก่นี้แล้ว ราคากับคุณภาพและรสชาติอาหารไม่สัมพันธ์กันเลย หลายท่านอาจจะยังชอบ หลายท่านอาจจะยังไม่เคยไปลอง ... ขอให้ตัดสินใจเองดีกว่า เพราะความชอบทั้งรสชาติอาหาร และการบริการของแต่ละคนมีมาตรฐานไม่เท่ากัน